CELEX: 62021TN0317
Language: mt
Date: 2021-06-07 00:00:00
Title: Kawża T-317/21: Rikors ippreżentat fis-7 ta’ Ġunju 2021 – El Corte Inglés vs EUIPO – Brito & Pereira (TINTAS BRICOR)

19.7.2021   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 289/52
            
         
      Rikors ippreżentat fis-7 ta’ Ġunju 2021 – El Corte Inglés vs EUIPO – Brito & Pereira (TINTAS BRICOR)
      (Kawża T-317/21)
      (2021/C 289/70)
      Lingwa tar-rikors: l-Ispanjol
      
         Partijiet
      
      
         Rikorrent: El Corte Inglés, SA (Madrid, Spanja) (rappreżentant: J. Rivas Zurdo, avukat)
      
         Konvenut: L-Uffiċċju tal-Proprjetà Intellettwali tal-Unjoni Ewropea (EUIPO)
      
         Parti oħra quddiem il-Bord tal-Appell: Brito & Pereira (Vizela, il-Portugall)
      
         Informazzjoni dwar il-proċedimenti quddiem l-EUIPO
      
      
         Applikant għat-trade mark kontenzjuża: il-parti l-oħra quddiem il-Bord tal-Appell
      
         Trade mark kontenzjuża kkonċernata: Applikazzjoni għat-trade mark figurattiva tal-Unjoni Ewropea “TINTAS BRICOR” – Applikazzjoni għal reġistrazzjoni Nru 17 944 336
      
         Proċedimenti quddiem l-EUIPO: proċedimenti ta’ oppożizzjoni
      
         Deċiżjoni kkontestata: id-deċiżjoni tal-Ewwel Bord tal-Appell tal-EUIPO tas-26 ta’ Marzu 2021 fil-Każ R 882/2020-1
      
         Talbiet
      
      Ir-rikorrenti titlob li l-Qorti Ġenerali jogħġobha:
      
                  —
               
               
                  tannulla d-deċiżjoni kkontestata, sa fejn, billi ċaħdet l-appell tal-persuna li ressqet l-oppożizzjoni, hija tikkonferma d-deċiżjoni tad-Diviżjoni tal-Oppożizzjoni mogħtija fil-proċedimenti ta’ oppożizzjoni B 3 070 825, li tagħti t-trade mark tal-Unjoni Nru 17 944 336 “TINTAS BRICOR” (figurattiva), sabiex tiddistingwi prodotti u servizzi partikolari fil-Klassijiet 2 u 35;
               
            
                  —
               
               
                  tikkundanna lill-parti jew lill-partijiet li jopponu dan ir-rikors għall-ispejjeż.
               
            
         Motivi invokati
      
      
                  —
               
               
                  Evalwazzjoni skorretta tal-provi tal-użu tat-trade marks kunfliġġenti.
               
            
                  —
               
               
                  Inkonsistenza fil-motivazzjoni minħabba l-inkonsistenza jew kontradizzjoni interna tagħha, fir-rigward, fil-fehma tar-rikorrenti, ta’ kontradizzjonijiet ċari f’ punti bħall-punti 44, 45 u 46 b’relazzjoni mal-konklużjoni finali, billi jirrikonoxxi f’dawn il-punti l-attività ta’ promozzjoni, reklamar u amministrazzjoni kummerċjali tat-trade mark BRICOR li huwa jiċħad fil-punt 56.